Diari Oficial de la Generalitat Valenciana


Sumari del DOGV 4049, del 24-07-2001 (2001/7187)

RESOLUCIÓ de 9 de juliol de 2001, de la Conselleria de Cultura i Educació, per la qual es concedeixen ajudes a les confederacions, federacions i associacions d'alumnes, convocades per l'Ordre de 30 de març de 2001 (DOGV núm. 3.982, de 19.04.2001).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4049

Data del DOGV
:   24-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7187


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 9 de juliol de 2001, de la Conselleria de Cultura i Educació, per la qual es concedeixen ajudes a les confederacions, federacions i associacions d'alumnes, convocades per l'Ordre de 30 de març de 2001 (DOGV núm. 3.982, de 19.04.2001). [2001/X7187]
  
Per Ordre de 30 de març de 2001, de la Conselleria de Cultura i Educació, es van convocar ajudes per a finançar les activitats pròpies de les confederacions, federacions i associacions d'alumnes de centres docents no universitaris de la Comunitat Valenciana sostinguts amb fons públics, establint els criteris i bases per a la seua concessió.
  
La Comissió Avaluadora prevista en la base 6 de l'ordre de referència, reunida el dia 15 de juny de 2001, va acordar la distribució dels fons previstos, elevant proposta de resolució, a fi que es dictara la resolució corresponent.
  
Tenint en compte que l'ordre anteriorment esmentada, en la disposició final primera, preveu la delegació en el subsecretari o subsecretària de la Conselleria de Cultura i Educació, la competència per a resoldre la convocatòria d'ajudes, estant vacant el titular de l'òrgan administratiu a què es fa referència, i vistos els preceptes de singular i general aplicació, resolc:
  
Primer
  
Advocar la dita competència a tenor de l'article 14 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Estimar les sol·licituds presentades per l'entitat Federació Valenciana d'Associacions d'Alumnes d'Ensenyances Mitjanes (FAAVEM) i per l'entitat Associació d'Alumnes de l'Escola Oficial d'Idiomes d'Alzira, atorgant-los les quantitats de 8.500.000 PTA i 760.000 PTA, respectivament.
  
Tercer
  
Desestimar les sol·licituds de l'Associació d'Alumnes Sant Vicent Ferrer d'Algemesí i d'Associació d'Alumnes Maristes d'Algemesí per no estar legalment constituïdes i inscrites en el Cens segons dictamina l'article 10.2 del Decret 127/1986, de 20 d'octubre, i l'article 2 de l'Ordre de 2 d'agost de 1988, de la Conselleria de Cultura, Educació i Ciència, tal com determina l'apartat primer, punt 1.2 de l'Ordre de 2 de maig de 2000.
  
De conformitat amb el que estableixen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició, o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de la Conselleria de Cultura i Educació, en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana.